شەفەق نیوز/ ئیدارەی پارێزگای سلێمانی، ئمڕوو سێشەممە، کۆبۊنەوەیگ سازدا ئەرا گفتوگوکردن لەباوەت ئەو گێچەلەیلە ک لە دەسی ناڵن.
سەرچەوەیگ ئاگادار وە ئاژانس شەفەق نیوز وت: ئیدارەی سلێمانی سەرۆکایەتی پارێزگار سلێمانی هەڤاڵ ئەبو بەکر  کۆبۊنەوەیگ سازدا وە ئامادەبۊن سەرۆکایەتیەیل یەکەیئیداری و وەڕێەوبەرەیل گشتی لە پارێزگاگە ئەرا گفتوگو کردن لەباوەت بڕیگ چشت، لە گرنگترنیان، بەرزەوبۊن نرخ کەرەستەیل خوەراکی، و گێچەل سوتەمەنی، خوەپیشاندانەیل تایبەت وە ماموستایەیل گرێبەس، مانگردن بڕیگ لە دامەزراوەیل لە دەوام فەرمیان لەوەر دۊا کەفتن مووچەی مانگانەیلیان، وسیان بڕیگ لە کۆمپانیایەیل خزمەتگوزاری لەوەر دابین نەکردن مووچە.
سلێمانی لەماوەی گوزەشتە وە بارودۆخ خەراویگ رەدبۊی لەوەر نەۊن پۊل لە بانکەیل پارێزگاگە بۊیە مدووی دەرچگن خوەپیشاندەرەیل و مانگردن بڕیگ لە دامەزراوەیل حکومی.
